**OBRAZAC**

|  |  |
| --- | --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA | |
| PREDLAGAČ PROPISA | **Ministarstvo ekonomskog razvoja** |
| NAZIV PROPISA | Nacrt zakona o izmjenama i dopunama Zakona o zaštiti konkurencije |
| 1. Definisanje problema   * Koje probleme treba da riješi predloženi akt? * Koji su uzroci problema? * Koje su posljedice problema? * Koji su subjekti oštećeni, na koji način i u kojoj mjeri? * Kako bi problem evoluirao bez promjene propisa (“status quo” opcija)? | |
| * Izradi Nacrta zakona o zaštiti konkurencije pristupilo se u cilju usklađivanja sa odredbama Direktive (EU) 2019/1 Evropskog parlamenta i Savjeta od 11. decembra 2018. o osnaživanju antimonopolskih organa država članica da budu efikasniji izvršioci i da obezbijede pravilno funkcionisanje unutrašnjeg tržišta. Direktiva 1/2019 obavezuje države članice EU da transponuju minimalne standarde direktive u nacionalne zakonske okvire kako bi se omogućila implementacija standarda utvrđenih Uredbom EZ 1/2003[[1]](#endnote-1) i Uredbom EZ 773/2004[[2]](#endnote-2). prije svega kako bi se obezbijedili institucionalno nezavisni organi za sprovođenje i efikasna implementacija. Glavne probleme koje treba da riješi ovaj propis su funkcionalna nezavisnost, autonomija i resursi za efikasno sprovođenje odgovornih i nadležnih organa. * Uzrok problema je što iako već važeći Zakon o zaštiti konkurencije predviđa odredbe koje su u skladu sa odredbama Direktive 1/2019 član 4 (Nezavisnost) i član 5 ​​(Resursi), neophodno je da se Nacrtom predmetnog Nacrta zakona dodatno precizira nadležnost Agencije za zaštitu konkrencije u dijelu odlučivanja, odnosno da se umjesto vođenja prekršajnog postupka pred nadležnim sudomda se odgovornost u postupanju i odlučivanju prenese na nadležni organ odnosno Agenciju za zaštitu konkurencije. Takođe, važećim zakonskim rješenjem raspon kazni nije odgovarajući dok se predmetnim Nacrtom zakona omogućava izricanje novčanih kazni u značajno većem iznosu. S tim u vezi, i sam postupak će u velikoj mjeri biti efikasniji jer će se umjesto pred sudovima postupak odvijati odvijati pred Agencijom. * Posledica problema je odugovlačenje postupka pred sudovima kao i iznos kazni za povrede pravila zaštite konkurencije koji su u odnosu na zemlje okruženja značajno niže. * Oštećeni su učesnici na tržištu , privredni subjekti koji poštuju pravila konkurencije na tržištu. Raspon kazni za kršenja pravila konkurencije na tržišu, kao i praksa sudova da izriču iznose ispod zakonom propisanog minimuma, dovodi do nejednakog tretmana privrednih subjekata koji poštuju pravila konkurencije na tržištu i onih koji to ne rade, pa je neohodna izmjena zakona i stožija kaznena politika u ovom dijelu. * Nepotvrđivanje Zakona o izmjenama i dopunama Zakona o zaštiti konkurencije moglo bi predstavljati prepreku na daljem putu integracija Crne Gore u Evropsku uniju. Donošenje predmetnih izmjena i dopuna je preduslov uslov za zatvaranje poglavlja 8 ( konkurencija). | |
| 2. Ciljevi   * Koji ciljevi se postižu predloženim propisom? * Navesti usklađenost ovih ciljeva sa postojećim strategijama ili programima Vlade, ako je primjenljivo. | |
| * Cilj je da se Nacrtom zakona o zaštiti konkurencije uveća iznos kazni za povrede pravila zaštite konkurencije, zatim da se omogući veća institucionalna nezavisnost Agencije za zaštitu konkurencije kao i da se omoguću efikasna implementacija. * Nema usklađivanja ciljeva predloženog propisa sa postojećim strategijama ili programima Vlade. | |
| 3. Opcije   * Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa). * Obrazložiti preferiranu opciju. | |
| * Ispunjavanje ciljeva i rješavanje problema moguće je postići jedino potvrđivanjem Zakona o zaštiti konbkurencije. „Status quo“ opcija bi podrazumijevala da će problemi ostati neriješeni. * S obzirom na pravnu prirodu odnosa koji su predmet regulisanja kao i činjenicu da se u konkretnom slučaju radi o ispunjavanju obaveza koje proizilaze iz pristupanja Crne Gore Evropskoj uniji, potvrđivanje Zakona o izmjenama i dopunama Zakona o zaštiti konkurencije je jedina opcija. | |
| 4. Analiza uticaja   * Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne. * Koje troškove će primjena propisa izazvati građanima i privredi (naročito malim i srednjim preduzećima). * Da li pozitivne posljedice donošenja propisa opravdavaju troškove koje će on stvoriti. * Da li se propisom podržava stvaranje novih privrednih subjekata na tržištu i tržišna konkurencija. * Uključiti procjenu administrativnih opterećenja i bizsnis barijera. | |
| * Rješenja koja su predviđena Nacrtom zakona o zaštiti konkurencije mogu imati pozitivan uticaj na nbudžet Crne Gore imajući u vidu značajno uvećanje iznosa novčanih kazni koje će učesnici na tržištu biti dužni da plate u slučaju počinjenih povreda zaštite konkurencije, a takođe će uticati i odvraćajuće na potencijalne prekršioce u smislu uticaja na iste da ne čine povrede konkurencije. * Troškove koje će primjena propisa izazvati građanima i privredi odnose se isključivo na prekršioce koji će biti dužni da u postupku pred nadležnim organom u slucaju utvrđene povrede zaštite konkurencije uplate novčane kazne. * Pozitivne posljedice donošenja propisa u potpunosti opravdavaju troškove koje će on stvoriti, s obzirom da će se na taj način omogućiti veća nezavisnost nadležnog organa pa samim tim i smanjenje opterećenja na nadležni sud koji je do sada vodio prekršajni postupak. Takođe, značajno uvećanje novčanih kazni za povrede zaštite konkurencije uticat će se aktivnije na potencijalne prekršioce da se uzdrže od djela i radnji koje predstavljaju povrede konkurencije, a ono što je najznačajnije sva sredstva od naplaćenih kazni biće nakon u potpunosti završenog postupka pred Agencijom uplaćena u Budžet Crne Gore. * Nacrtom zakona o zaštiti konkurencije ne podržava se direktno stvaranje novih privrednih subjekata na tržištu ali se obezbjeđuju bolji uslovi za poslovanje privrednih subjekata i bolji biznis ambijent. * Potvrđivanjem Zakona o zaštiti konkurencije ne stvaraju se administrativna opterećenja i biznis barijere. | |
| 5. Procjena fiskalnog uticaja   * Da li je potrebno obezbjeđenje finansijskih sredstava iz Budžeta Crne Gore za implementaciju propisa i u kom iznosu? * Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti. * Da li implementacijom propisa proizilaze međunarodne finansijske obaveze? Obrazložiti. * Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu? * Da li je usvajanjem propisa predviđeno donošenje podzakonskih akata iz kojih će proisteći finansijske obaveze? * Da li će se implementacijom propisa ostvariti prihod za budžet Crne Gore? * Obrazložiti metodologiju koja je korišćenja prilikom obračuna finansijskih izdataka/prihoda. * Da li su postojali problemi u preciznom obračunu finansijskih izdataka/prihoda? Obrazložiti. * Da li su postojale sugestije Ministarstva finansija na nacrt/predlog propisa? * Da li su dobijene primjedbe uključene u tekst propisa? Obrazložiti. | |
| * Za implementaciju propisa nije potrebno obezbjeđenje finansijskih sredstava iz budžeta Crne Gore. * Za implementaciju propisa nije potrebno obezbjeđenje finansijskih sredstava iz budžeta Crne Gore. * Implementacijom propisa ne proizilaze međunarodne finansijske obaveze. * Za implementaciju propisa nije potrebno obezbjeđenje finansijskih sredstava iz budžeta Crne Gore. * Usvajanjem propisa predviđeno je donošenje podzakonskih akata, međutim iz podzakonski akata neće proisteći finansijske obaveze. * Implementacijom propisa ostvarit će se prihod za budžet Crne Gore u dijelu novanih kazni koje će plaćati učesnici na tržištu. * Nije korištena nijedna metodologija obračuna finansijskih izdataka/prihoda. * Ne, s obzirom da usvajanje propisa neće ishodovati finansijskim izdacima/prihodima. * Nisu postojale sugestije Ministarstva finansija na predlog propisa. * Nije bilo primjedbi Ministarstva finansija. | |
| 6. Konsultacije zainteresovanih strana   * Naznačiti da li je korišćena eksterna ekspertska podrška i ako da, kako. * Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije). * Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti. | |
| * Koorišćena je eksterna ekspertska podrška – projekat IPA 2020 * Nije bilo konsultacija | |
| 7. Monitoring i evaluacija   * Koje su potencijalne prepreke za implementaciju propisa? * Koje će mjere biti preduzete tokom primjene propisa da bi se ispunili ciljevi? * Koji su glavni indikatori prema kojima će se mjeriti ispunjenje ciljeva? * Ko će biti zadužen za sprovođenje monitoringa i evaluacije primjene propisa? | |
| * Nema potencijalnih prepreka za implementaciju. * Agencija za zaštitu konkurencije je organ koji će primjenjivati navedeni propis i primjenjivaće mjere kažnjavanja propisane ovim zakonom. * Glavni indikator kojim će se mjeriti ispunjenost ciljeva biće broj postupaka pred nadležnim organom – Agencijom za zaštitu konkurencije.. * Ministarstvo ekonomskog razvoja će vršiti monitoring i evaluaciju pripreme propisa. | |

Datum i mjesto **MINISTAR**

Podgorica, 25.09.2024. godine **Nik Gjeloshaj**

\_\_\_\_\_\_\_\_\_\_\_\_\_\_\_\_\_\_\_\_\_\_

1. Proceduralni propis za sprovođenje /sadašnjih/ UFEU članova 101 i 102, prvobitno članova 81 i 82 Ugovora o Evropskoj zajednici – Uredba Savjeta (EZ) br. 1/2003 od 16. decembra 2002. o primjeni pravila o konkurenciji utvrđenih u članovima 81 i 82 Ugovora [↑](#endnote-ref-1)
2. Implementacioni propis - Uredba Komisije (EZ) br. 773/2004 od 7. aprila 2004. u vezi sa vođenjem postupaka od strane Komisije u skladu sa članovima 81 i 82 Ugovora o EZ [↑](#endnote-ref-2)